|  |  |  |  |  |
| --- | --- | --- | --- | --- |
| Številka: | 43001-436/2021-04 |  | oznaka naročila: | A-192/21 G |
| Datum: | 29.10.2021 |  | MFERAC: | 2431-21-001644/0 |

**POJASNILA RAZPISNE DOKUMENTACIJE**

**za oddajo javnega naročila**

|  |
| --- |
| **Sanacija plazov »Kubed« na cesti R1-208/1059 Kortine - Gračišče**  **od km 6,520 do km 6,930** |

**JN007053/2021-B01 - A-192/21; datum objave: 14.10.2021**

**Datum prejema: 29.10.2021   11:45**

**Vprašanje:**

Pozdravljeni,  
  
Ponovno vas pozivamo, da spremenite pogoja za sodelovanje:  
3.2.3.4 Ponudnik oziroma sodelujoči gospodarski subjekti morajo izkazati naslednje uspešno izvedene referenčne posle iz zadnjih deset let pred rokom za oddajo ponudb:  
a) rekonstrukcijo ali obnovo državne ceste skupaj z izvedbo podpornih in/ali opornih kamnitih zložb (kamen v betonu) v vrednosti vsaj 600.000 EUR brez DDV;  
in namreč, da se pri rekonstrukciji ali obnovi dopolni še z opisom "ali novogradnjo", ker tehnologija in zahtevnost takšnih del ne razlikuje bistveno. Enaka dopolnitev tudi pri točki 3.2.3.3.  
  
Vaše navedbe-odgovor so naravnost smešne in omejujejo konkurenco-sicer pa je še najbolje da napišete za koga je razpis pripravljen.  
  
Ne razumemo kakšno povezavo ima zapora z izgradnjo kamnite zložbe? Delno zaporo ceste bo postavil koncesionar v skladu z elaboratom in to nima nobene povezave z referenco oz. usposobljenostjo gradnje kamnite zložbe kot vi navajate. Zapora ceste je lahko bila tudi pri novogradnji državne ceste oz. kamnite zložbe in to po vaši logiki ne velja.  
  
Ponovno vas pozivamo, da spremenite pogoj in dodate "ali novogradnjo".  
  
Hvala  
  
Lep pozdrav

**Odgovor:**

Predmet naročila je sanacija plazenja. Vsa, s projektno dokumentacijo predvidena dela, se bodo izvajala v območju obstoječega cestnega telesa in varovalnega pasu državne ceste. Ves čas gradnje bo potrebno zagotavljati varno potekanje izmenično enosmernega prometa.

Pooblaščeni koncesionar postavlja prometno signalizacijo skladno s potrjenim elaboratom vodenja prometa med gradnjo. Vse ostale aktivnosti za zagotavljanje varne prevoznosti državne ceste med gradnjo so v domeni izvajalca. Tehnologija in zahtevnost gradnje ob stalnem zagotavljanju prevoznosti ceste po enem voznem pasu, ob zelo globokih izkopih in plazljivosti brežine, ni primerljiva izvedbi del pri novogradnji, kjer ni potrebno zagotavljati varnega odvijanja prometa.

Ker v razpisanem primeru torej ne gre za novogradnjo, naročnik zahtev razpisne dokumentacije ne bo spreminjal.